Dragby
Store norske leksikon,Historie,Arkeologi,Nordisk arkeologi
Dragby er et forhistorisk gravfelt i Skottunge i Uppland, Sverige. Gravfeltet omfatter om lag 500 lave røyser og steinsettinger fra bronsealder og frem til romersk jernalder (rundt 800 fvt.–400 evt.).
Sentralt på feltet lå en stor røys. Midt i denne fantes en megalittisk steinkiste fra sen-neolittisk tid (1800–1500 fvt.) med rester av minst 20 personer. Gravgods og C-14-dateringer viser at kisten ble benyttet frem til rundt 1200 fvt. Dette er det eneste kjente eksempelet på at en gravform fra sen-neolittisk tid ble nyttet i eldre bronsealder. I eldre bronsealder ble det bygd røys over kisten. I røysa ble det funnet 12 branngraver fra yngre bronsealder.Utgravningene på Dragby ble gjort i årene 1958–1964 av arkeologer ved Universitetet i Uppsala. Les mer i Store norske leksikon gravfelt gravhaug steinalderen bronsealderen jernalderen Sveriges forhistorie